**Susanna Ceccardi** (s. 19. maaliskuuta 1987) on italialainen poliitikko, joka toimii europarlamentaarikkona vuodesta 2019 alkaen.

Ceccardista tuli Cascinan ensimmäinen ei-vasemmistolainen pormestari 70 vuoteen, kun hänet äänestettiin virkaan Pohjoisen liiton edustajana vuonna 2016. Syynä hänen vaalivoitolleen pidetään hänen maahanmuuttovastaisia näkemyksiään. Hän oli puolueensa ehdokas Toscanan kuvernöörin vaaleissa vuonna 2020, mutta hävisi demokraattisen puolueen Eugenio Gianille.

Näkemyksiä
----------

Ceccardin mukaan Eurooppa on jatkuvasti ollut muslimien maahantunkeutumisen kohteena historiansa aikana eikä pakolaiskriisi ole poikkeus. Hän vertaa pakolaiskriisiä siihen, mitä intiaaneille kävi eurooppalaisten saavuttua Amerikkaan. Käydessään Maltalla hän väitti, että siellä ei näkynyt yhtäkään pakolaista ja paikallisten mukaan se johtui siitä, että pakolaiset siirtyvät sieltä Italiaan.

Ceccardi kritisoi Euroopan unionia, koska kokee sen olevan kyvytön puolustamaan perinteisiä eurooppalaisia arvoja. Hänen mukaansa Euroopan ei tule mukauttaa omaa kulttuuriaan muslimien ehdoille esimerkiksi lopettamalla kouluruokaloista sianlihan tarjoamista. Hän on sanonut pitävänsä romanileirien hävittämistä ja laittoman siirtolaisuuden estämistä suurina humanitaarisina tekoina. Vuonna 2019 hän kritisoi Pisassa sijaitsevassa taidekoulussa näytettyä teosta, jossa Matteo Salvinin kasvot oli koottu pakolaisten veneitä esittävistä kuvista. Ceccardi vaati teosta pois näkyvistä sekä vastasi pakolaisten hukkumisen Välimereen vähentyneen kun Salvinista tuli sisäministeri. Islamin lisäksi hän vastustaa pridekulkueita.

Ceccardi ilmoitti vuonna 2019 aikovansa nimetä tulevan tyttärensä Kinsikaksi, maataan saraseeneja vastaan puolustaneen keskiaikaisen soturittaren mukaan. Kinzica syntyi saman vuoden syyskuussa.

Lähteet
-------

1. 1 2  Politi, James: Italy takes sharp turn right ahead of general election *The Irish Times*.  16.11.2017. Viitattu 5.9.2019. (englanniksi)
2. 1 2  Poggioli, Sylvia: Long A Bastion Of The Left, Tuscany Is Turning Hard Right *National Public Radio*.  14.8.2019. Viitattu 5.9.2019. (englanniksi)
3. ↑  Johnson, Miles: Matteo Salvini fails to seize Tuscany in Italian regional vote *Financial Times*.  22.9.2020. Viitattu 13.12.2023. (englanniksi)
4. 1 2  Bennhold, Katrin: As Europe votes, populists seek to undercut bloc from within *bdnews24.com*.  26.5.2019. Viitattu 5.9.2019. (englanniksi)
5. 1 2  Vella, Matthew: Salvini’s far-right mayor learns English in Malta, but can’t resist anti-immigrant rant *Malta Today*.  19.7.2018. Viitattu 5.9.2019. (englanniksi)
6. ↑  Johnson, Miles: Why Italians are souring on the European Union? *Ozy*.  6.1.2019.  Arkistoitu 5.9.2019. Viitattu 5.9.2019. (englanniksi)
7. ↑  Controversial Salvini Collage in Pisa *Tuscan Trends*.  21.5.2019. Viitattu 5.9.2019. (englanniksi)
8. ↑  E' nata Kinzica, la figlia di Susanna Ceccardi *La Repubblica*.  28.9.2019. Viitattu 13.12.2023. (italiaksi)

Aiheesta muualla
----------------

* Kuvia tai muita tiedostoja aiheesta **Susanna Ceccardi** Wikimedia Commonsissa

* Profiili europarlamentissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |
|  |
| Muut | 
* IdRef

 |

 |